pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“สมศักดิ์” นั่งหัวโต๊ะ คณะกรรมการกระจายอำนาจฯ ถกแก้ปัญหาถ่ายโอนข้าราชการ รพ.สต. ไปยัง อบจ. เคาะแนวทาง กลุ่มมีปัญหา 222 คน ให้โอนย้ายข้ามกรมปกติ แต่ให้สิทธิเหมือนบุคลากรถ่ายโอน
วันพุธที่ 1 พฤศจิกายน 2566
01/11/2566
“สมศักดิ์” นั่งหัวโต๊ะ คณะกรรมการกระจายอํานาจฯ ถกแก้ปัญหาถ่ายโอนข้าราชการ รพ.สต. ไปยัง อบจ. เคาะแนวทาง กลุ่มมีปัญหา 222 คน ให้โอนย้ายข้ามกรมปกติ แต่ให้สิทธิเหมือนบุคลากรถ่ายโอน
“สมศักดิ์” นั่งหัวโต๊ะ คณะกรรมการกระจายอํานาจฯ ถกแก้ปัญหาถ่ายโอนข้าราชการ รพ.สต. ไปยัง อบจ. เคาะแนวทาง กลุ่มมีปัญหา 222 คน ให้โอนย้ายข้ามกรมปกติ แต่ให้สิทธิเหมือนบุคลากรถ่ายโอน ขอ สธ.แก้คําสั่งดึงตัวกลับ เป็นให้ไปช่วยราชการ
วันที่ 1 พฤศจิกายน 2566 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น หรือ ก.ก.ถ. โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายมงคลชัย สมอุดร รองปลัดสํานักนายกรัฐมนตรี นายอนุ แย้มแสง ผู้อํานวยการสํานักงาน ก.ก.ถ. คณะกรรมการ ก.ก.ถ. และหน่วยงานที่เกี่ยวข้อง เข้าร่วมประชุมที่ทําเนียบรัฐบาล
โดยนายสมศักดิ์ กล่าวว่า ที่ประชุม ก.ก.ถ. ได้มีการหารือถึงการถ่ายโอนภารกิจของโรงพยาบาลส่งเสริมสุขภาพตําบล หรือ รพ.สต. ไปยังองค์การบริหารส่วนจังหวัด ซึ่งที่ผ่านมา มีปัญหาเรื่องการถ่ายโอนข้าราชการ ทําให้เกิดความขัดแย้ง จนมีชมรมโรงพยาบาลส่งเสริมสุขภาพตําบลแห่งประเทศไทย มายื่นหนังสือถึงตน เพราะได้รับผลกระทบ จึงอยากให้รัฐบาล ช่วยสนับสนุนภารกิจการถ่ายโอนให้เรียบร้อย โดยจากที่ตน รับทราบปัญหา มั่นใจว่า จะหาข้อสรุป เพื่อให้เกิดประโยชน์กับประชาชน และทุกฝ่ายได้
“ที่ประชุม ก.ก.ถ. ได้มีมติเห็นชอบแนวทางการแก้ปัญหา การถ่ายโอนข้าราชการจาก รพ.สต. ไปยังองค์การบริหารส่วนจังหวัดแล้ว ซึ่งขณะนี้ ยังมีปัญหาอยู่ประมาณ 222 คน โดยได้มีทางออกให้เป็นการโอนย้ายข้ามกรมตามปกติ ไม่ใช่เป็นการถ่ายโอน แต่เมื่อโอนไปยังท้องถิ่นแล้ว ให้ได้รับสิทธิเหมือนบุคลากรถ่ายโอน พร้อมให้สํานักงบประมาณ จัดสรรงบประมาณให้ด้วย ซึ่งจะทําให้ภารกิจสามารถเดินหน้าได้ต่อ ส่วนผู้ที่ถ่ายโอนจาก รพ.สต. และไปรายงานตัวที่ อบจ.แล้ว แต่ถูกกระทรวงสาธารณสุข เรียกตัวกลับนั้น ที่ประชุมได้มีมติให้ กระทรวงสาธารณสุข แก้คําสั่งเรียกตัว เป็นให้ไปช่วยราชการก่อน จะได้ไม่มีปัญหาในการทํางาน โดยผมต้องขอขอบคุณทุกท่านที่ช่วยกันแก้ปัญหา รวมถึงท่าน รมว.สาธารณสุขด้วย ที่มีความห่วงใยในเรื่องนี้ ดังนั้น ผมจึงได้มอบให้ที่ประชุม ก.ก.ถ. ก่อนเสนอพิจารณาเรื่องการถ่ายโอนข้าราชการ ให้ตั้งวงหารือกับคณะกรรมการกฤษฎีกา และ สํานักงาน กพ. ก่อน เพื่อจะได้ความชัดเจนในเรื่องของกฎหมาย ข้อระเบียบต่างๆ เพราะทุกท่านต้องทําให้ถูกกฎหมาย จะได้ไม่มีปัญหาตามมา” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-"รมช.ไชยา" จุดประกาย Soft Power "ผ้าขิดสลับหมี่" หนองบัวลำภู ผลักดันสู่ตลาดโลก
วันพุธที่ 1 พฤศจิกายน 2566
"รมช.ไชยา" จุดประกาย Soft Power "ผ้าขิดสลับหมี่" หนองบัวลําภู ผลักดันสู่ตลาดโลก
"รมช.ไชยา" จุดประกาย Soft Power "ผ้าขิดสลับหมี่" หนองบัวลําภู ผลักดันสู่ตลาดโลก สั่งการกรมหม่อนไหมจัดเตรียมต้อนรับ ครม.สัญจร
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เตรียมผลักดัน ผ้าขิดสลับหมี่ ลายบัวลุ่มภู ผ้าฝ้ายแกมไหมทอมือลายอัตลักษณ์ประจําจังหวัด เป็น Soft Power จังหวัดหนองบัวลําภู ซึ่งมีการพัฒนาลวดลายโดยการร่วมกันระดมความคิดของนักทอผ้าภายในจังหวัด เพื่อเพิ่มมูลค่าผลิตภัณฑ์ท้องถิ่น และการสร้างรายได้ที่มั่นคงให้กับประชาชนในพื้นที่
ทั้งนี้ ได้มอบหมายกรมหม่อนไหมร่วมกับหน่วยงานที่เกี่ยวข้อง ในการส่งเสริมและพัฒนาเกษตรกรในพื้นที่ตลอดกระบวนการผลิต ประกอบด้วย 1)ช่วงต้นน้ํา โดยการส่งเสริมองค์ความรู้ด้านการปลูกหม่อนเลี้ยงไหม เพื่อให้ได้เส้นไหมสําหรับการทอผ้าที่มีคุณภาพ 2)ช่วงกลางน้ํา โดยการส่งเสริมพัฒนาระบบการผลิตโดยใช้เทคโนโลยีที่ทันสมัยร่วมกันวิธีการพื้นบ้าน และ 3)ช่วงปลายน้ํา โดยการส่งเสริมการขาย พัฒนาบรรจุภัณฑ์ รวมถึงการจัดหาตลาดในการจําหน่ายสินค้า เพื่อพัฒนาศักยภาพในการแข่งขันทางการตลาดของกลุ่มทอผ้าพื้นเมืองมากยิ่งขึ้น นอกจากนี้ได้มอบหมายกรมหม่อนไหมจัดเตรียมผ้าขิดสลับหมี่ สําหรับต้อนรับคณะรัฐมนตรีสัญจร ที่กําลังจะจัดขึ้น เพื่อกระจายความรับรู้ผลิตภัณฑ์สู่ระดับประเทศ และสามารถต่อยอดไปยังระดับโลกต่อไป
สําหรับจังหวัดหนองบัวลําภู มีกลุ่มทอผ้าพื้นเมืองจํานวน 533 กลุ่ม ซึ่งมีความโดดเด่นในเรื่องการทอผ้าพื้นเมืองลวดลายเป็นเอกลักษณ์ โดยเฉพาะ “ผ้าขิดสลับหมี่” ลายบัวลุ่มภู ที่มีการผสมผสานทั้งผ้าขิดและผ้ามัดหมี่ไว้ในผืนผ้าเดียวกัน ทําให้เกิดลวดลายที่สวยงาม สื่อถึงวิถีวัฒนธรรม และภูมิปัญญาอันทรงคุณค่าของหนองบัวลําภู ซึ่งมีโทนสีชมพูจากการย้อมสีธรรมชาติ จัดเป็นผลิตภัณฑ์ OTOP ประเภทผ้า เครื่องแต่งกายที่สําคัญของจังหวัดหนองบัวลําภู รวมถึงได้รับการประกาศให้เป็นผ้าอัตลักษณ์ประจําจังหวัดหนองบัวลําภูเมื่อปี 2565 และเผยแพร่ไปยังกลุ่มทอผ้าพื้นเมือง เพื่อการกระจายรายได้ในชุมชนอย่างกว้างขวาง
รัฐบาลไทย-ข่าวทำเนียบรัฐบาล-​Defense & Security 2023 ใกล้เริ่มขึ้นแล้วในวันที่ 6 - 9 พฤศจิกายนนี้ ที่เมืองทองธานี
วันพุธที่ 1 พฤศจิกายน 2566
​Defense & Security 2023 ใกล้เริ่มขึ้นแล้วในวันที่ 6 - 9 พฤศจิกายนนี้ ที่เมืองทองธานี
ณ อิมแพค เอ็กซิบิชั่น ฮอลล์ 9-12 เมืองทองธานี  พบผู้ประกอบการด้านการทหารและอุตสาหกรรมป้องกันประเทศของไทยและทั่วโลกได้ภายในงานนี้
รัฐบาลไทย-ข่าวทำเนียบรัฐบาล-ดีอี จับมือ สตง. นำร่องหน่วยรับตรวจ 16 หน่วยงาน เพื่อให้การตรวจเงินแผ่นดินเป็นไปโดยโปร่งใส
วันพุธที่ 1 พฤศจิกายน 2566
ดีอี จับมือ สตง. นําร่องหน่วยรับตรวจ 16 หน่วยงาน เพื่อให้การตรวจเงินแผ่นดินเป็นไปโดยโปร่งใส
ดีอี จับมือ สตง. นําร่องหน่วยรับตรวจ 16 หน่วยงาน เพื่อให้การตรวจเงินแผ่นดินเป็นไปโดยโปร่งใส
วันนี้ (1 พฤศจิกายน 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมพิธีลงนามในบันทึกข้อตกลงว่าด้วยความร่วมมือด้านการตรวจสอบด้วยวิธีการทาง อิเล็กทรอนิกส์ของสํานักงานการตรวจเงินแผ่นดิน ระหว่างกระทรวงดิจิทัลเพื่อเศรษฐกิจและสังคม และสํานักงานการตรวจเงินแผ่นดิน เพื่อมุ่งยกระดับการบริหารราชการด้วยระบบดิจิทัล และสนับสนุนให้กระบวนการตรวจสอบผ่านทางระบบอิเล็กทรอนิกส์ของสํานักงานการตรวจเงินแผ่นดินเป็นไปโดยโปร่งใส สามารถตรวจสอบได้อย่างรวดเร็ว
ด้าน ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) กล่าวว่า การประสานความร่วมมือระหว่างกระทรวงดิจิทัลเพื่อเศรษฐกิจและสังคม และสํานักงานตรวจเงินแผ่นดินในครั้งนี้ ถือเป็นอีกก้าวสําคัญของดีอีในการยกระดับมาตรฐานและการดําเนินงานในการรับตรวจสอบด้านการเงินของกระทรวงในภาพรวม อีกทั้งเป็นการยืนยันถึงเจตนารมณ์ของทุกหน่วยงานในสังกัดดีอี ในการขับเคลื่อนและส่งเสริมสนับสนุนการพัฒนาภาครัฐทันสมัย มีการดําเนินงานด้วยระบบอิเล็กทรอนิกส์อย่างเต็มรูปแบบ อันจะนําไปสู่การเพิ่มประสิทธิภาพการบริหารราชการและการพัฒนาประเทศในภาพรวมต่อไป โดยมีผู้บริหารระดับสูงของหน่วยงานในสังกัดกระทรวงดีอี และหน่วยงานที่เกี่ยวข้อง เข้าร่วม ณ ห้องดําริอิศรานุวรรต อาคารสํานักงานการตรวจเงินแผ่นดิน
________________
รัฐบาลไทย-ข่าวทำเนียบรัฐบาล-สบช. เปิดเวทีประชุมวิชาการนานาชาติ แลกเปลี่ยนองค์ความรู้การจัดการศึกษาสำหรับบุคลากรสุขภาพ
วันพุธที่ 1 พฤศจิกายน 2566
สบช. เปิดเวทีประชุมวิชาการนานาชาติ แลกเปลี่ยนองค์ความรู้การจัดการศึกษาสําหรับบุคลากรสุขภาพ
รัฐมนตรีช่วยว่าการกระทรวงสาธารณสุข เปิดการประชุมวิชาการนานาชาติ GHPEC 2023 จัดโดยสถาบันพระบรมราชชนก ให้นักวิชาการด้านการศึกษาได้แลกเปลี่ยนองค์ความรู้ ประสบการณ์ และนวัตกรรมการจัดการศึกษา
รัฐมนตรีช่วยว่าการกระทรวงสาธารณสุข เปิดการประชุมวิชาการนานาชาติ GHPEC 2023 จัดโดยสถาบันพระบรมราชชนก ให้นักวิชาการด้านการศึกษาได้แลกเปลี่ยนองค์ความรู้ ประสบการณ์ และนวัตกรรมการจัดการศึกษา เพื่อจัดการศึกษาสําหรับบุคลากรสุขภาพที่สอดคล้องกับความต้องการของประชาชนและบริบทด้านสุขภาพของประเทศ
วันนี้ (1 พฤศจิกายน 2566) ที่ โรงแรมอัศวิน แกรนด์ คอนเวนชั่น กรุงเทพมหานคร นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เป็นประธานเปิดการประชุมวิชาการนานาชาติการศึกษาสําหรับบุคลากรสุขภาพ (Global Health Professional Education Conference: GHPEC 2023) จัดโดย สถาบันพระบรมราชชนก โดยมี ศาสตราจารย์พิเศษ ดร.นายแพทย์วิชัย เทียนถาวร อธิการบดีสถาบันพระบรมราชชนก ศาสตราจารย์ นายแพทย์วิจารณ์ พานิช ประธานคณะกรรมการขับเคลื่อนแผนยุทธศาสตร์พัฒนาการศึกษาสําหรับบุคลากรด้านสุขภาพในศตวรรษที่ 21 วิทยากรและบุคลากรสุขภาพสาขาวิชาชีพต่าง ๆ ทั้งชาวไทยและต่างประเทศ เข้าร่วมงานประมาณ 300 คน
นายสันติ กล่าวว่า กระทรวงสาธารณสุขให้ความสําคัญกับการพัฒนาศักยภาพบุคลากรด้านสุขภาพอย่างต่อเนื่อง เพื่อให้ก้าวทันเทคโนโลยีและองค์ความรู้ด้านสุขภาพ สามารถให้การดูแลสุขภาพประชาชนได้อย่างมีประสิทธิภาพ อีกทั้ง ยังกําหนดให้การแพทย์ปฐมภูมิ เป็น 1 ในนโยบายการดําเนินงานที่สําคัญ เพื่อยกระดับระบบบริการสุขภาพปฐมภูมิ ให้ประชาชนได้เข้าถึงบริการที่สะดวกรวดเร็วและใกล้บ้าน ซึ่งการจัดประชุมวิชาการนานาชาติ เป็นกลไกสําคัญหนึ่งที่จะทําให้บุคลากรได้มีโอกาสแลกเปลี่ยนเรียนรู้แนวทางในการพัฒนางาน รวมถึงรับทราบองค์ความรู้ใหม่ๆ ที่สามารถนํามาปรับใช้ในการจัดการศึกษาของบุคลากรสุขภาพให้สอดคล้องกับความต้องการของประชาชนและบริบทด้านสุขภาพของประเทศ
ด้านศาสตราจารย์พิเศษ ดร.นายแพทย์วิชัย กล่าวว่า สถาบันพระบรมราชชนกมุ่งมั่นพัฒนาการศึกษาสําหรับบุคลากรสุขภาพ เพื่อรองรับระบบสุขภาพของประเทศ การประชุมวิชาการครั้งนี้จึงกําหนดหัวข้อที่สอดรับกับนโยบายกระทรวงสาธารณสุข คือ “การสร้างความเข้มแข็งบุคลากรสุขภาพในระบบสุขภาพปฐมภูมิเพื่อรองรับสถานการณ์โรคระบาดในอนาคต” โดยจัดขึ้นระหว่างวันที่ 1-2 พฤศจิกายน 2566 มีผู้เข้าร่วมประชุม ประกอบด้วย วิทยากร ผู้บริหาร อาจารย์ บุคลากร ภาคีเครือข่าย และนักศึกษาสาขาวิชาชีพต่าง ๆ ทั้งชาวไทยและต่างประเทศ อาทิ สหราชอาณาจักร สิงคโปร์ ญี่ปุ่น อินโดนีเซีย กัมพูชา อินเดีย มัลดีฟส์ และบรูไน มีกิจกรรม อาทิ การบรรยาย การเสวนา การนําเสนอผลงานศึกษาวิจัย นวัตกรรม เกี่ยวกับระบบสุขภาพปฐมภูมิ ทั้งในรูปแบบวาจาและโปสเตอร์ รวมกว่า 49 เรื่อง
*********************************************1พฤศจิกายน 2566
รัฐบาลไทย-ข่าวทำเนียบรัฐบาล-“สุริยะ” เล็งนำเทคโนโลยี AI มาใช้พัฒนาโครงการและให้บริการประชาชน สร้างความสะดวก สบาย ทันสมัย ตอกย้ำนโยบาย “คมนาคม เพื่อความอุดมสุขของประชาชน”
วันพุธที่ 1 พฤศจิกายน 2566
“สุริยะ” เล็งนําเทคโนโลยี AI มาใช้พัฒนาโครงการและให้บริการประชาชน สร้างความสะดวก สบาย ทันสมัย ตอกย้ํานโยบาย “คมนาคม เพื่อความอุดมสุขของประชาชน”
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ Mr. David Li ประธานกรรมการบริหาร บริษัท หัวเว่ย เทคโนโลยี (ประเทศไทย) จํากัด และคณะเข้าพบ เพื่อนําเสนอเทคโนโลยีที่ทันสมัย อันจะเป็นประโยชน์ต่อการพัฒนาโครงสร้างพื้นฐานในโครงการต่าง ๆ ของกระทรวงคมนาคม โดยมี นายสรวุฒิ เนื่องจํานงค์ เลขานุการรัฐมนตรีว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ร่วมหารือ ในวันที่ 1 พฤศจิกายน 2566 ณ ห้องประชุมกระทรวงคมนาคม
นายสุริยะ จึงรุ่งเรืองกิจ กล่าวว่า เทคโนโลยีและนวัตกรรมของหัวเว่ยจะเป็นประโยชน์ต่อการพัฒนาการดําเนินงานของกระทรวงคมนาคม โดยกระทรวงฯ มีนโยบายการพัฒนาโครงสร้างพื้นฐานทั้งทางบก น้ํา ราง และอากาศ อาทิ การพัฒนาท่าอากาศยาน และท่าเรือให้มีประสิทธิภาพ เพื่อเพิ่มขีดความสามารถในการแข่งขันของประเทศ ส่งเสริมให้ไทยเป็นศูนย์กลางโลจิสติกส์ของภูมิภาค นอกจากนี้ การขนส่งในประเทศจะเน้นการขนส่งจากทางถนนเป็นทางรางมากยิ่งขึ้น เพื่อลดต้นทุนด้านโลจิสติกส์ โดยประเทศไทยมีสัดส่วนต้นทุนโลจิสติกส์ต่อจีดีพี ประมาณ 14% โดยสูงกว่าเมื่อเทียบกับกลุ่มประเทศที่พัฒนาแล้วที่มีสัดส่วนน้อยกว่า 10%
ปลัดกระทรวงคมนาคม กล่าวเสริมว่า เทคโนโลยี AI จะเป็นประโยชน์ในการปรับปรุงการอํานวยความสะดวกในการเดินทางให้กับประชาชน ให้มีความสะดวก รวดเร็ว และปลอดภัยยิ่งขึ้น รวมถึงการปรับปรุงมาตรฐานด้านระบบรางเพื่อพัฒนาระบบขนส่งทางรางของประเทศอย่างยั่งยืน ตลอดจนการบูรณาการในการจัดเก็บข้อมูลดิจิทัลแบบเรียล์ไทม์ระหว่างหน่วยงานในสังกัดกระทรวงฯ เพื่อติดตามสถานการณ์ด้านการขนส่งอย่างใกล้ชิด
Mr. David Li กล่าวว่า บริษัท Huawei มีความยินดีในการสร้างความร่วมมือกับกระทรวงคมนาคม ทั้งการนําเทคโนโลยีและนวัตกรรมไปใช้ในระบบคมนาคมขนส่ง การพัฒนาทักษะและการฝึกอบรมบุคลากรด้านเทคโนโลยี เพื่อเสริมสร้างการขนส่งอัจฉริยะ (Smart Transportation) ของประเทศไทย โดยได้นําเสนอเทคโนโลยีที่ทันสมัยซึ่งได้นํามาใช้ในคมนาคมขนส่งทั้งทางบก น้ํา ราง และอากาศ ได้แก่ การพัฒนาท่าอากาศยานอัจฉริยะ (Smart Airport) การพัฒนาท่าเรืออัจฉริยะ (Smart Port) การพัฒนาท่าเรือบก (Dry Port) การพัฒนารถไฟในเมืองอัจฉริยะ (Smart Urban Rail) และการพัฒนาถนนอัจฉริยะ (Smart Roadway)
รัฐบาลไทย-ข่าวทำเนียบรัฐบาล-ออมสินผนึกสยามพิวรรธน์ ยกระดับคุณภาพชีวิตให้เด็กนักเรียนในถิ่นทุรกันดาร
วันพุธที่ 1 พฤศจิกายน 2566
01/11/2566
ออมสินผนึกสยามพิวรรธน์ ยกระดับคุณภาพชีวิตให้เด็กนักเรียนในถิ่นทุรกันดาร
ธนาคารออมสิน ร่วมกับกลุ่มบริษัทสยามพิวรรธน์ และโรงเรียนตํารวจตระเวนชายแดน แถลงข่าวโครงการ Citizen of Love by Siam Piwat x โครงการอิ่มนี้เพื่อน้อง เพื่อยกระดับคุณภาพชีวิต สนับสนุนและส่งเสริมการสร้างความเท่าเทียมทางการศึกษา
นางสาววชิรา การสุทธิ์ ผู้ช่วยผู้อํานวยการธนาคารออมสิน สายงานความยั่งยืน ร่วมงานแถลงข่าวโครงการCitizen of Love by Siam Piwat xโครงการอิ่มนี้เพื่อน้อง โดยธนาคารออมสิน ซึ่ง ธนาคารได้ร่วมกับกลุ่มบริษัทสยามพิวรรธน์ และโรงเรียนตํารวจตระเวนชายแดนจัดขึ้น เพื่อยกระดับคุณภาพชีวิตสนับสนุนและส่งเสริมการสร้างความเท่าเทียมทางการศึกษา เพิ่มประสิทธิภาพด้านการเรียนการสอน ลดความเหลื่อมล้ํา พร้อมร่วมสร้างความสุข มอบรอยยิ้มให้กับเด็กนักเรียนในถิ่นทุรกันดาร มุ่งหวังให้เด็กเติบโตมีคุณภาพและเป็นพลังสําคัญในการขับเคลื่อนประเทศชาติต่อไป โดยความร่วมมือครั้งนี้ ธนาคารได้สนับสนุนให้โรงเรียน จัดทําโครงการอาหารกลางวันให้กับนักเรียนที่มีฐานะทางครอบครัวยากจนอยู่ในถิ่นทุรกันดาร มีอาหารกลางวันรับประทานอย่างเพียงพอ ด้วยการทําการเกษตรพอเพียง ปลูกผัก เลี้ยงสัตว์ เพื่อนํามาใช้บริโภค ก่อให้เกิดประโยชน์ต่อสุขภาพ ส่งเสริมให้ครูและนักเรียนมีความรู้และทักษะเกี่ยวกับการเกษตรอย่างยั่งยืน รวมทั้งช่วยแบ่งเบาภาระค่าใช้จ่าย บรรเทาความเดือดร้อนให้กับผู้ปกครองได้อีกทางหนึ่ง
ทั้งนี้ ได้เปิดให้ประชาชนร่วมสร้างรอยยิ้ม ส่งความสุข มอบโอกาสทางการศึกษา ด้วยการบริจาคเครื่องเขียน อุปกรณ์การเรียน ของใช้จําเป็น รวมถึงบริจาคเงิน ได้ที่ ธนาคารออมสิน สํานักงานใหญ่ สาขาสยามพารากอน และร้านLoftทุกสาขา ตั้งแต่วันนี้เป็นต้นไป เพื่อนําไปส่งมอบให้กับโรงเรียนตํารวจตระเวนชายแดนบ้านถ้ําหิน อ.สวนผึ้ง จ.ราชบุรี และเด็กนักเรียนในถิ่นทุรกันดารตามแนวชายแดนต่อไป โดยมี ม.ล.อรดิศ สนิทวงศ์ ผู้ช่วยกรรมการผู้จัดการใหญ่ ผู้บริหารกลุ่มงานองค์กรสัมพันธ์ และCSRบริษัท สยามพิวรรธน์ จํากัด พล.ต.ต.กัญชล อินทราราม รักษาราชการแทนรองผู้บัญชาการตํารวจตระเวนชายแดน นายชลิต นาคพะวัน ศิลปินแถวหน้าของประเทศไทย เชฟชุมพล แจ้งไพรเชฟมิชลินสตาร์ ทูตอาหารยั่งยืน และตัวแทนเด็กนักเรียน ร่วมงานแถลงข่าว ณ ศูนย์การค้าสยามพารากอนเมื่อวันที่ 1 พฤศจิกายน 2566
รัฐบาลไทย-ข่าวทำเนียบรัฐบาล-พม. หารือ ทส. พร้อมหนุนกลุ่มเปราะบางรับมือการเปลี่ยนแปลงสภาพภูมิอากาศและสิ่งแวดล้อม
วันพุธที่ 1 พฤศจิกายน 2566
พม. หารือ ทส. พร้อมหนุนกลุ่มเปราะบางรับมือการเปลี่ยนแปลงสภาพภูมิอากาศและสิ่งแวดล้อม
พม. หารือ ทส. พร้อมหนุนกลุ่มเปราะบางรับมือการเปลี่ยนแปลงสภาพภูมิอากาศและสิ่งแวดล้อม
วันที่ 31 ตุลาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยภายหลังจากการนําคณะผู้บริหารกระทรวง พม. เยี่ยมชมกรมการเปลี่ยนแปลงสภาพภูมิอากาศและสิ่งแวดล้อม (สส.) และหารือการดําเนินงานด้านการเปลี่ยนแปลงสภาพภูมิอากาศ ร่วมกับนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปลัด ทส.) พร้อมคณะผู้บริหาร ว่า การหารือครั้งนี้มีวัตถุประสงค์สําคัญเพื่อแลกเปลี่ยนเรียนรู้เกี่ยวกับการเปลี่ยนแปลงสภาพภูมิอากาศ ผลกระทบจากการเปลี่ยนแปลงสภาพภูมิอากาศต่อประชาชน โดยเฉพาะกลุ่มเปราะบางที่เป็นเด็กเล็ก ผู้สูงอายุ คนพิการ และผู้ด้อยโอกาส ตลอดจนรับฟังข้อคิดเห็นและข้อเสนอแนะในการพัฒนานโยบายและการดําเนินงานของกระทรวง พม. เพื่อรองรับการเปลี่ยนแปลงสภาพภูมิอากาศ
นายอนุกูล กล่าวเพิ่มเติมว่า วันนี้ ได้มารับฟังการบรรยายการดําเนินงานด้านการเปลี่ยนแปลงสภาพภูมิอากาศของประเทศไทย และแนะนําศูนย์การเปลี่ยนแปลงสภาพภูมิอากาศและสิ่งแวดล้อม สําหรับการดําเนินการในระยะถัดไป จะมีการหารือเพื่อดําเนินการความร่วมมือระหว่างสองหน่วยงานสําหรับเตรียมการรับมือ และปรับตัวจากการเปลี่ยนแปลงสภาพภูมิอากาศและสิ่งแวดล้อมให้เป็นรูปธรรมในทุกมิติ โดยคํานึงถึงการพัฒนาคุณภาพชีวิตของกลุ่มเปราะบางเป็นสําคัญ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม#กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ตลาดสมาร์ทโฟนและ EV ไทยมาแรง! บ.ชั้นนำญี่ปุ่น ปักหมุดตั้งฐานผลิตชิ้นส่วนสำคัญในไทย คาดเพิ่มการจ้างงานกว่า 2,000 ตำแหน่ง
วันพุธที่ 1 พฤศจิกายน 2566
ตลาดสมาร์ทโฟนและ EV ไทยมาแรง! บ.ชั้นนําญี่ปุ่น ปักหมุดตั้งฐานผลิตชิ้นส่วนสําคัญในไทย คาดเพิ่มการจ้างงานกว่า 2,000 ตําแหน่ง
.....
บีโอไอ เผยสถิติการขอรับส่งเสริมการลงทุนจากต่างประเทศ ในช่วง 8 เดือน (ม.ค. – ส.ค.66) นักลงทุนญี่ปุ่นได้ยื่นขอส่งเสริมการลงทุน จํานวน 156 โครงการ มูลค่าเงินลงทุน 40,554 ล้านบาท (เป็นอันดับ 3 รองจากจีน และสิงคโปร์) เพิ่มขึ้น 21% เมื่อเทียบกับช่วงเดียวกันของปีก่อน
.
ล่าสุด บริษัท มูราตะ อิเล็กทรอนิกส์ (ประเทศไทย) ได้รับอนุมัติส่งเสริมลงทุนกว่า 8,000 ล้านบาท โดยเลือกไทยฐานเป็นผลิตชิ้นส่วนอิเล็กทรอนิกส์รายใหญ่ของโลกในกิจการผลิตผลิตภัณฑ์ตัวเก็บประจุแบบเซรามิกหลายชั้น (MLCC) ซึ่งเป็นชิ้นส่วนสําคัญในสมาร์ทโฟนและอุปกรณ์อิเล็กทรอนิกส์อัจฉริยะในยานยนต์ไฟฟ้า โดยโรงงานจะตั้งอยู่ในนิคมอุตสาหกรรม จ.ลําพูน และเปิดภายในปี 66 คาดก่อให้เกิดการจ้างงานกว่า 2,000 ตําแหน่ง
.
ทั้งนี้ นักลงทุนญี่ปุ่นถือเป็นนักลงทุนรายสําคัญของไทยตลอดกว่า 30 ปีที่ผ่านมา โดยเฉพาะในกลุ่มอุตสาหกรรมสําคัญ ๆ เช่น รถยนต์ เครื่องใช้ไฟฟ้าและอิเล็กทรอนิกส์ อาหารแปรรูป และเคมีภัณฑ์ และยังคงขยายการลงทุนอย่างต่อเนื่อง สะท้อนถึงความเชื่อมั่นและความสัมพันธ์ที่ดีของนักลงทุนญี่ปุ่นที่มีต่อไทยมายาวนาน
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รองนายกฯสมศักดิ์” รับหนังสือจากกลุ่ม รพ.สต. 100 คน บุกขอช่วยดันการถ่ายโอนไป อบจ. ยืนยัน จะช่วยให้ปัญหาเดินหน้าได้ เตรียมเข้าที่ประชุมคณะกรรมการกระจายอำนาจฯ เคาะทางออกบ่ายวันนี้
วันพุธที่ 1 พฤศจิกายน 2566
01/11/2566
​“รองนายกฯสมศักดิ์” รับหนังสือจากกลุ่ม รพ.สต. 100 คน บุกขอช่วยดันการถ่ายโอนไป อบจ. ยืนยัน จะช่วยให้ปัญหาเดินหน้าได้ เตรียมเข้าที่ประชุมคณะกรรมการกระจายอํานาจฯ เคาะทางออกบ่ายวันนี้
​“รองนายกฯสมศักดิ์” รับหนังสือจากกลุ่ม รพ.สต. 100 คน บุกขอช่วยดันการถ่ายโอนไป อบจ. ยืนยัน จะช่วยให้ปัญหาเดินหน้าได้ เตรียมเข้าที่ประชุมคณะกรรมการกระจายอํานาจฯ เคาะทางออกบ่ายวันนี้ แนะ ส่วนไหนไม่มีปัญหาให้ทําก่อน
วันที่ 1 พฤศจิกายน 2566 นายสมศักดิ์ เทพสุทิน รองนายกรัฐมนตรี พร้อมด้วยนายมงคลชัย สมอุดร รองปลัดสํานักนายกรัฐมนตรี ได้รับหนังสือร้องเรียนจากชมรมโรงพยาบาลส่งเสริมสุขภาพตําบลแห่งประเทศไทย จํานวนกว่า 100 คน นําโดยนายสมศักดิ์ จึงตระกูล ประธานชมรมโรงพยาบาลส่งเสริมสุขภาพตําบลแห่งประเทศไทย กรณีขอให้รัฐบาลสนับสนุนการถ่ายโอนภารกิจโรงพยาบาลส่งเสริมสุขภาพตําบล ไปยังองค์การบริหารส่วนจังหวัด ที่สํานักงาน กพ.
โดยประธานชมรมโรงพยาบาลส่งเสริมสุขภาพตําบลแห่งประเทศไทย กล่าวว่า การเดินทางมายื่นหนังสือในวันนี้ เพราะต้องการให้รัฐบาล ช่วยแก้ปัญหาการถ่ายโอนข้าราชการจาก รพ.สต. ไปยังองค์การบริหารส่วนจังหวัด เนื่องจากขณะนี้ มีปัญหาการถ่ายโอน ซึ่งมีข้าราชการบางส่วนได้ไปรายงานตัวที่ อบจ.แล้ว ตามภารกิจการถ่ายโอน แต่ต่อมาทางกระทรวงสาธารณสุข ได้มีการดึงตัวข้าราชการกลับ ตนจึงต้องการให้ช่วยหยุดความขัดแย้ง เพื่อทําให้การถ่ายโอนสามารถเดินหน้าได้ต่อ
ด้าน ตัวแทนข้าราชการ รพ.สต. กล่าวทั้งน้ําตาว่า ตนเป็นผู้ได้รับผลกระทบ ในจํานวน 245 คน ที่ยังไม่สามารถถ่ายโอนจาก รพ.สต. ไปยังองค์การบริหารส่วนจังหวัดได้ ทําให้ได้รับผลกระทบในการทํางาน เพราะทั้ง 2 ฝั่ง ก็มีระเบียบที่ต้องปฎิบัติตาม จนขณะนี้ ตนต้องใช้วันลากับ รพ.สต. เพื่อให้สามารถไปทํางานที่ อบจ.ได้ โดยตนเป็นหนึ่งคนที่สมัครใจในการถ่ายโอน แต่เมื่อเกิดปัญหา ก็ทําให้ตนรู้สึกไม่สบายใจเป็นอย่างมาก จึงอยากขอให้รัฐบาล เร่งแก้ปัญหานี้อย่างเร่งด่วน
ขณะที่ นายสมศักดิ์ กล่าวว่า ตนในฐานะเป็นประธานคณะกรรมการการกระจายอํานาจให้แก่องค์กรปกครองส่วนท้องถิ่น ขอยืนยันว่า จะช่วยให้ปัญหานี้ สามารถเดินหน้าได้ต่อ แต่อะไรที่ผิด ก็ต้องหยุดก่อน แล้วหาวิธีการถ่ายโอนที่ถูกกฎหมาย และได้รับสิทธิเทียบเท่ากัน โดยตนเป็น สส. จึงต้องฟังเสียงของประชาชน รวมถึงข้าราชการชั้นผู้น้อยเป็นหลักอยู่แล้ว ซึ่งตนมองว่า ตัวเลขการถ่ายโอนที่ยังมีปัญหาอยู่ขณะนี้คือ 245 คน ส่วนที่เหลือสามารถเดินหน้าต่อได้ ตนจึงขอให้ส่วนใดที่สามารถเดินหน้าได้ ก็ให้ดําเนินการต่อ แต่ส่วนที่ยังติดปัญหา ก็จะรับเรื่องร้อนใจมาหาทางออกให้ โดยต้องยอมรับว่า ตนไม่สามารถไปบังคับกระทรวงสาธารณสุขได้ แต่ก็จะพูดคุยหารือให้อย่างต่อเนื่อง เพื่อทําให้ปัญหามีทางออกเร็วที่สุด รวมถึงจะนําปัญหานี้ หารือในที่ประชุมคณะกรรมการการกระจายอํานาจให้แก่องค์กรปกครองส่วนท้องถิ่น ที่จะประชุมในช่วงบ่ายของวันนี้ด้วย
รัฐบาลไทย-ข่าวทำเนียบรัฐบาล-รมว.ดีอี แถลงข่าว “งาน 140 ปี ไปรษณีย์ไทย และงานแสดงตราไปรษณียากรโลก 2566”  เดินหน้าลุยจัดงาน POSTiverse : ส่งสุขไปทุกเวิร์ส
วันพุธที่ 1 พฤศจิกายน 2566
รมว.ดีอี แถลงข่าว “งาน 140 ปี ไปรษณีย์ไทย และงานแสดงตราไปรษณียากรโลก 2566”  เดินหน้าลุยจัดงาน POSTiverse : ส่งสุขไปทุกเวิร์ส
รมว.ดีอี แถลงข่าว “งาน 140 ปี ไปรษณีย์ไทย และงานแสดงตราไปรษณียากรโลก 2566”  เดินหน้าลุยจัดงาน POSTiverse : ส่งสุขไปทุกเวิร์ส
วันนี้ (1 พฤศจิกายน 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) แถลงข่าว “งาน 140 ปี ไปรษณีย์ไทย และงานแสดงตราไปรษณียากรโลก 2566” เพื่อเฉลิมฉลองความยิ่งใหญ่ และบิ๊กเฟสติวัลส่งความสุขให้คนไทยส่งท้ายปี เตรียมจัดงาน POSTiverse : ส่งสุขไปทุกเวิร์ส เฉลิมฉลองการครบรอบ 140 ปี ไปรษณีย์ไทย พร้อมเนรมิตจุดเช็คอินย่านบางรัก โดยจัดขึ้นระหว่างวันที่ 27 พฤศจิกายน – 3 ธันวาคม 2566 ณ อาคารไปรษณีย์ไทย (บางรัก) เพื่อให้คนไทยได้เห็นถึงวิวัฒนาการกิจการของชาติ และสะท้อนให้เห็นถึงความก้าวล้ําของไปรษณีย์ไทยที่ทันสมัย สอดรับกับชีวิตยุคดิจิทัลในปัจจุบัน โดยมี นายสุรจิตร ก้องวัฒนา ที่ปรึกษาสมาคมนักสะสมตราไปรษณียากรแห่งประเทศไทย ในพระราชูปถัมภ์ฯ และดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จํากัด ร่วมกล่าวให้ข้อมูลในงาน ณ ห้องไปรษณีย์นฤมิต ไปรษณีย์กลาง บางรัก กรุงเทพฯ
รัฐบาลไทย-ข่าวทำเนียบรัฐบาล-“ชลน่าน” ยินดี “Saima” จากบังกลาเทศ ได้รับโหวตเลือกเป็น ผอ.WHO SEARO คนใหม่
วันพุธที่ 1 พฤศจิกายน 2566
“ชลน่าน” ยินดี “Saima” จากบังกลาเทศ ได้รับโหวตเลือกเป็น ผอ.WHO SEARO คนใหม่
รัฐมนตรีว่าการกระทรวงสาธารณสุข แสดงความยินดีกับ “Saima Wazed Hossain” จากบังกลาเทศหลังได้รับโหวตเลือกตั้งเป็นผู้อํานวยการองค์การอนามัยโลกภูมิภาคเอเชียตะวันออกเฉียงใต้ (WHO SEARO)คนใหม่แทน “ดร.ปูนาม” ที่จะหมดวาระในเดือนมกราคม 2567
รัฐมนตรีว่าการกระทรวงสาธารณสุข แสดงความยินดีกับ “Saima Wazed Hossain” จากบังกลาเทศหลังได้รับโหวตเลือกตั้งเป็นผู้อํานวยการองค์การอนามัยโลกภูมิภาคเอเชียตะวันออกเฉียงใต้ (WHO SEARO)คนใหม่แทน “ดร.ปูนาม” ที่จะหมดวาระในเดือนมกราคม 2567 พร้อมเชิญมาเยือนประเทศไทยเพื่อหารือแนวทางพัฒนางานสาธารณสุขในภูมิภาค
วันนี้ (1 พฤศจิกายน 2566) ที่โรงแรมเลอเมอริเดียน กรุงนิวเดลี สาธารณัฐอินเดีย นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยภายหลังเข้าร่วมการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 76 ซึ่งจัดขึ้นระหว่างวันที่ 30 ตุลาคม - 2 พฤศจิกายน 2566 ว่า ในวันนี้ ประเทศสมาชิกองค์การอนามัยโลกภูมิภาคเอเชียตะวันออกเฉียงใต้ 11 ประเทศ ได้แก่ บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ เมียนมา เนปาล ศรีลังกา ไทย และติมอร์เลสเต ได้เข้าร่วมการเลือกตั้งผู้อํานวยการอนามัยโลกภูมิภาคเอเชียตะวันออกเฉียงใต้ (WHO SEARO) คนใหม่ ที่จะมาแทน ดร.ปูนาม เกตระปล ซิงห์ จากประเทศอินเดีย ซึ่งดํารงตําแหน่งตั้งแต่ปี 2557 และจะครบ 2 วาระ วาระละ 5 ปี ในเดือนมกราคม 2567 โดยการเลือกตั้งในครั้งนี้มีผู้สมัครเข้ารับการเลือกตั้ง 2 ท่าน คือ Ms.Saima Wazed Hossain จากบังกลาเทศ และ Dr. Shambhu Prasad Acharya จากเนปาล
นายแพทย์ชลน่านกล่าวต่อว่า กระบวนการเลือกตั้งประกอบด้วย Web forum เป็นการเปิดโอกาสให้ประเทศสมาชิกตั้งคําถามกับผู้สมัครผ่านทางเว็บไซต์ ระหว่างวันที่ 4 - 17 กันยายน 2566, Live candidate live forum เป็นการสัมภาษณ์ผู้สมัครผ่านทางระบบออนไลน์ ในวันที่ 18 ตุลาคม 2566 และการเลือกตั้งในที่ประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 76 โดยใช้วิธีลงคะแนนแบบลับ(secret ballot) ผลการเลือกตั้ง Ms.Saima ชนะด้วยคะแนนเสียง 8:2 เสียง ซึ่งตนและคณะผู้แทนของประเทศไทยได้ร่วมแสดงความยินดีกับ Ms.Saima และได้เชิญให้เดินทางมาประเทศไทยเพื่อหารือเรื่องงานต่างๆ หลังเข้ารับตําแหน่ง โดยเฉพาะความร่วมมือกันในการพัฒนางานสาธารณสุขในภูมิภาคต่อไป
สําหรับ Ms.Saima Wazed Hossain ปัจจุบันอายุ 49 ปี เป็นบุตรีของ นางชีค ฮาสินา นายกรัฐมนตรีบังคลาเทศคนปัจจุบัน ซึ่งเป็นบุตรีของ นายชีค มูจิบู เราะห์มาน ประธานาธิบดีคนแรก และเป็นบิดาผู้ก่อตั้งประเทศบังกลาเทศ โดย Ms.Saima เป็นนักจิตวิทยา ขณะนี้กําลังศึกษาปริญญาเอกเป็น Doctoral candidate, school of education, Barry University, USA มีความเชี่ยวชาญด้าน Neurodevelopmental disorders and Mental health และเป็นนักเคลื่อนไหวออทิสติก มีบทบาทในการขับเคลื่อนประเด็นดังกล่าว ทั้งในระดับประเทศและระหว่างประเทศ รวมทั้งเป็นสมาชิกขององค์การอนามัยโลก คณะที่ปรึกษาผู้เชี่ยวชาญด้านสุขภาพจิต
********************************************** 1 พฤศจิกายน 2566
รัฐบาลไทย-ข่าวทำเนียบรัฐบาล-ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
วันจันทร์ที่ 6 พฤศจิกายน 2566
ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
.....
กองบังคับการสืบสวนสอบสวน กองบัญชาการตํารวจนครบาล เผยกลโกงรูปแบบใหม่ของแก๊งบัญชีม้า โดยคนร้ายจะหลอกให้เหยื่อหลงเชื่อว่าตนเอง “กดเงินจากตู้ ATM ไม่เป็น”
.
จากนั้น จะขอร้องให้เหยื่อช่วยกดเงินให้ ซึ่งจะส่งผลให้เหยื่อถูกกล้องจากตู้ ATM จับภาพว่าเป็นคนกดเงินออกไป
การกระทําดังกล่าว จะส่งผลให้เหยื่อ “ถูกออกหมายเรียก” ในฐานะคนกดเงินจากบัญชีม้า จึงขอให้ประชาชนระมัดระวัง คิดไตร่ตรองสักนิด ก่อนคิดช่วยเหลือ “บุคคลแปลกหน้า” บริเวณตู้ ATM
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมสร้างถนนสาย ตง.5029 จังหวัดตรัง แล้วเสร็จ สนับสนุนการคมนาคมขนส่งพืชผลทางการเกษตรของจังหวัดให้มีประสิทธิภาพมากยิ่งขึ้น
วันจันทร์ที่ 6 พฤศจิกายน 2566
กรมทางหลวงชนบท ซ่อมสร้างถนนสาย ตง.5029 จังหวัดตรัง แล้วเสร็จ สนับสนุนการคมนาคมขนส่งพืชผลทางการเกษตรของจังหวัดให้มีประสิทธิภาพมากยิ่งขึ้น
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 14 (กระบี่) ดําเนินโครงการซ่อมสร้างถนนทางหลวงชนบทสาย ตง.5029 แยก ทางหลวงชนบท ตง.4009 - บ้านทุ่งเกาะยวน อําเภอย่านตาขาว จังหวัดตรัง แล้วเสร็จ โดยซ่อมสร้างเป็นผิวทางแอสฟัลท์ติกคอนกรีต ขนาด 2 ช่องจราจร ผิวจราจรกว้าง 6 เมตร ไหล่ทางกว้างข้างละ 1 เมตร พร้อมติดตั้งสิ่งอํานวยความสะดวก และเครื่องหมายจราจร ช่วง กม.ที่ 0+000 - 2+000 รวมระยะทาง 2 กิโลเมตร ใช้งบประมาณ 10.635 ล้านบาท เพื่อช่วยยกระดับคุณภาพชีวิตและบรรเทาความเดือดร้อนให้ประชาชนสัญจรไป - มา ได้อย่างสะดวกปลอดภัยในทุกฤดู รวมทั้งสนับสนุนโครงข่ายโลจิสติกส์ในพื้นที่ เนื่องจากถนนสายดังกล่าวเป็นเส้นทางขนส่งพืชผลทางการเกษตรในจังหวัดตรัง และสามารถใช้เดินทางไปสถานที่สําคัญ เช่น สถานีตําตรวจ อนามัย สถานที่ราชการ สถานศึกษาได้อีกด้วย
รัฐบาลไทย-ข่าวทำเนียบรัฐบาล-“พวงเพ็ชร” ตั้งเป้า อสมท.ต้องทันสมัย - ตอบสนองสิ่งที่ ปชช.อยากรู้ เร่งพัฒนาธุรกิจใหม่ หารายได้ให้มากขึ้น
วันจันทร์ที่ 6 พฤศจิกายน 2566
06/11/2566
“พวงเพ็ชร” ตั้งเป้า อสมท.ต้องทันสมัย - ตอบสนองสิ่งที่ ปชช.อยากรู้ เร่งพัฒนาธุรกิจใหม่ หารายได้ให้มากขึ้น
“พวงเพ็ชร” ตั้งเป้า อสมท.ต้องทันสมัย - ตอบสนองสิ่งที่ ปชช.อยากรู้ เร่งพัฒนาธุรกิจใหม่ หารายได้ให้มากขึ้น
วันนี้ (6 พ.ย.66) เวลา 10.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมนายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี และคณะที่ปรึกษา ติดตามการดําเนินงานและมอบนโยบายแก่คณะผู้บริหารและเจ้าหน้าที่ บริษัท อสมท. จํากัด (มหาชน) โดยมี นายผาติยุทธ ใจสว่าง รักษาการผู้อํานวยการใหญ่ บริษัท อสมท. จํากัด (มหาชน) และคณะผู้บริหาร ต้อนรับ
นางพวงเพ็ชร ได้มอบแนวทางการดําเนินงานต่อ บมจ.อสมท.โดยเน้นย้ํา การพัฒนาภาพลักษณ์ขององค์กร ให้มีความทันสมัย ก้าวทันยุค รวมถึงการพัฒนาผังรายการ โดยการนําเสนอข่าวต้องมีความรวดเร็ว แม่นยํา ถูกต้อง ตรวจสอบได้ ตอบสนองในสิ่งที่ประชาชนอยากรู้ และเป็นประโยชน์ต่อประชาชน นําเสนอเนื้อหาที่ครอบคลุมทุกกลุ่มเป้าหมาย นอกจากนี้ยังต้องมีการพัฒนาบุคลากร ดูแลด้านสวัสดิการให้ทั่วถึง และสรรหาบุคคลที่สอดคล้องกับการสื่อสารยุคปัจจุบัน ส่วนเรื่องการหารายได้ซึ่งถือเป็นเรื่องสําคัญในการบริหารงานของ บมจ.อสมท ขอให้ทางองค์กรได้ประสานเครือข่าย อย่างเช่น 20 กระทรวง ในการทําการประชาสัมพันธ์ภาครัฐ ขณะเดียวกันเน้นพัฒนาธุรกิจใหม่ S-Curve หาแนวทางในการสร้างรายได้จากธุรกิจดิจิทัล โดยต้องทํางานเชิงรุกและเข้าถึง
นอกจากนี้รัฐมนตรีประจําสํานักนายกรัฐมนตรี ยังได้เสนอให้มีการตั้งคณะอนุกรรมการ TV Digital Online เพื่อให้ตอบโจทย์การสื่อสารในยุคปัจจุบัน ส่วนเรื่องการบริหารจัดการที่ดิน โดยเฉพาะ ที่ดิน 50 ไร่ ใกล้ถนนรัชดาภิเษก เขตห้วยขวาง รัฐมนตรีประจําสํานักนายกรัฐมนตรีได้กล่าวย้ําว่า ขอให้ทาง บมจ.อสมท. ดําเนินการโดยให้คํานึงถึงประโยชน์ต่อสังคมสูงสุด รวมถึงต้องเกิดประโยชน์ต่อองค์กร โดยต้องไม่มีการทุจริตคอร์รัปชัน
จากนั้นรัฐมนตรีประจําสํานักนายกรัฐมนตรีได้ไปเยี่ยมชม ห้องส่ง 1 อาคารสถานีโทรทัศน์ เยี่ยมชม MCOT Museum ติดตามการออกอากาศข่าวเที่ยง เยี่ยมชมสถานีวิทยุ และชมภาพมุมสูงของก่อนเดินทางกลับ
สําหรับบริษัท อสมท. จํากัด (มหาชน) เป็นรัฐวิสาหกิจในรูปบริษัทมหาชนจํากัด และเป็นกิจการสื่อสารมวลชน ภายใต้การกํากับของรัฐบาลไทย โดยสํานักนายกรัฐมนตรี โดยมีการประกอบกิจการวิทยุโทรทัศน์ แพร่ภาพออกอากาศตลอด 24 ชั่วโมง กิจการวิทยุกระจายเสียง ส่งกระจายเสียงด้วยระบบเอฟเอ็ม ทั้งในส่วนกลาง และส่วนภูมิภาค สํานักข่าวไทย ดําเนินการผลิต รวบรวม จัดเก็บ และวิเคราะห์ข่าวสาร ทั้งทางสื่อโทรทัศน์ และวิทยุกระจายเสียง รวมไปถึงสื่ออิเล็กทรอนิกส์ ดําเนินกิจการภายใต้วิสัยทัศน์ ผู้นําเสนอเนื้อหาที่น่าเชื่อถือ เที่ยงตรงและรวดเร็ว นอกจากภารกิจหลักทางด้านสื่อสารมวลชนแล้ว บมจ.อสมท. ยังมีการให้บริการโครงข่ายโทรทัศน์ภาคพื้นดินในระบบดิจิทัล และการดําเนินธุรกิจดิจิทัลควบคู่ไปด้วย
รัฐบาลไทย-ข่าวทำเนียบรัฐบาล-พม. โดย ศรส. เร่งช่วยเด็กชาย 3 ขวบ ถูกทำร้ายร่างกายรุนแรง ที่ จ.ปทุมธานี พร้อมรับแจ้งเหตุผ่าน สายด่วน พม. 1300 ตลอด 24 ชม.
วันจันทร์ที่ 6 พฤศจิกายน 2566
พม. โดย ศรส. เร่งช่วยเด็กชาย 3 ขวบ ถูกทําร้ายร่างกายรุนแรง ที่ จ.ปทุมธานี พร้อมรับแจ้งเหตุผ่าน สายด่วน พม. 1300 ตลอด 24 ชม.
พม. โดย ศรส. เร่งช่วยเด็กชาย 3 ขวบ ถูกทําร้ายร่างกายรุนแรง ที่ จ.ปทุมธานี พร้อมรับแจ้งเหตุผ่าน สายด่วน พม. 1300 ตลอด 24 ชม.
วันที่ 5 พฤศจิกายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวง พม. โดยศูนย์เร่งรัดจัดการสวัสดิภาพประชาชน (ศรส.) หรือ HuSEC ได้รับการประสานงานจากนายกัณฐัศว์ พงศ์ไพบูลย์เวชย์ (กัน จอมพลัง) กรณี ผู้เป็นย่าร้องขอความช่วยเหลือ หลานอายุ 3 ขวบ ถูกทําร้ายร่างกายอย่างรุนแรง ที่จังหวัดปทุมธานี ทั้งนี้ วันนี้ (5 พ.ย. 66) กระทรวง พม. โดย ศรส. ได้ส่ง ทีม พม. หนึ่งเดียว จังหวัดปทุมธานี ประกอบด้วย พนักงานเจ้าหน้าที่ตามพระราชบัญญัติ คุ้มครองเด็ก พ.ศ. 2546 นักสังคมสงเคราะห์ และเจ้าหน้าที่บ้านพักเด็กและครอบครัวจังหวัดปทุมธานี ลงพื้นที่เพื่อตรวจสอบข้อเท็จจริง และดําเนินการให้ความช่วยเหลืออย่างเร่งด่วน
นายอนุกูล กล่าวต่อไปว่า ทีม พม. หนึ่งเดียว จังหวัดปทุมธานี พบข้อเท็จจริงว่า สภาพครอบครัวของเด็กมีสมาชิก 4 คน ประกอบด้วย 1. หญิงอายุ 23 ปี ไม่ได้ประกอบอาชีพ ซึ่งเป็นแม่ 2. ชายอายุ 58 ปี เป็นตา ประกอบอาชีพข้าราชการ 3. พ่อเลี้ยง และ 4. เด็กชาย อายุ 3 ขวบ ที่ถูกกระทํา ทั้งนี้ ความคืบหน้ากรณีดังกล่าวพนักงานสอบสวนสถานีตํารวจภูธรคลองหลวง รับแจ้งความร้องทุกข์ และเรียกผู้ที่เกี่ยวข้องมาสอบปากคําเบื้องต้นเรียบร้อยแล้ว โดยปัจจุบันเด็กชายดังกล่าว รักษาตัวที่โรงพยาบาล ด้วยอาการตับอ่อน และไตเสียหาย ซึ่งแพทย์ประเมินว่าต้องเข้ารับการผ่าตัดเอาเลือดคั่งออก
นายอนุกูล กล่าวเพิ่มเติมว่า สําหรับการให้ความช่วยเหลือในเบื้องต้น พนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 ได้ให้คําปรึกษาแนะนําทางกฎหมาย และแนวทางการช่วยเหลือตามกฎหมาย พร้อมทั้งประสานแพทย์เพื่อขอทราบผลวินิจฉัยร่องรอยบาดแผลสําหรับการประกอบคดีทางกฎหมาย และประสานสํานักงานยุติธรรมจังหวัดปทุมธานี ในเรื่องของการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา นอกจากนี้ จะประสานพนักงานสอบสวนสถานีตํารวจภูธรคลองหลวง เพื่อติดตามคดีต่อไป
ทั้งนี้ หากพบเห็นการกระทําความรุนแรงในสังคมไม่ว่าจะเกิดขึ้นกับใครก็ตาม สามารถแจ้งเหตุมาที่ศูนย์ช่วยเหลือสังคม สายด่วน พม. 1300 บริการฟรีตลอด 24 ชั่วโมง หรือแจ้งเหตุผ่าน Line OA "ESS Help me" เพียงกดเพิ่มเพื่อน @esshelpme ซึ่งกระทรวง พม. โดย ศรส. และ ทีม พม. หนึ่งเดียว จังหวัดทั่วประเทศ พร้อมให้การช่วยเหลืออย่างเต็มที่
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รมวพม #รับฟังทําจริง #พมหนึ่งเดียว
รัฐบาลไทย-ข่าวทำเนียบรัฐบาล- รับทราบข้อเสนอคุ้มครองสิทธิประชาชน 8 จังหวัดภาคเหนือตอนบนจากมลภาวะทางอากาศ
วันจันทร์ที่ 6 พฤศจิกายน 2566
06/11/2566
รับทราบข้อเสนอคุ้มครองสิทธิประชาชน 8 จังหวัดภาคเหนือตอนบนจากมลภาวะทางอากาศ
วันพุธที่ 25 พฤศจิกายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบข้อเสนอแนะแนวทางในการส่งเสริมและคุ้มครองสิทธิมนุษยชนเกี่ยวกับปัญหามลภาวะทางอา
กาศที่ส่งผลกระทบต่อสุขภาพอนามัยและความเป็นอยู่ของประชาชนในพื้นที่ 8 จังหวัดภาคเหนือตอนบน
โดยเฉพาะในประเด็น PM2.5 ประกอบด้วย
ให้ศึกษาปัจจัยที่เป็นอุปสรรคในการกระจายอํานาจการบริหารจัดการสถานการณ์ไปยังองค์กรปกครองส่วนท้อ
งถิ่นและดําเนินการขจัดอุปสรรค
ทบทวนนโยบายห้ามเผาเด็ดขาดโดยคํานึงถึงบริบทเชิงพื้นที่และความจําเป็นของประชาชน
และพิจารณาจัดทําตัวชี้วัดที่ทุกภาคส่วนเห็นพ้องเพื่อนําไปใช้ปรับปรุงการบริหารจัดการมลภาวะทางอากาศ
โดยมอบให้กระทรวงทรัพยากรธรรมชาติและสิ่งแวดล้อมเป็นหน่วยงานหลักในการรับเรื่องไปพิจารณา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
วันจันทร์ที่ 6 พฤศจิกายน 2566
06/11/2566
ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
วันอาทิตย์ที่ 5 พฤศจิกายน 2566
ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
.
กองบังคับการสืบสวนสอบสวน กองบัญชาการตํารวจนครบาล เผยกลโกงรูปแบบใหม่ของแก๊งบัญชีม้า โดยคนร้ายจะหลอกให้เหยื่อหลงเชื่อว่าตนเอง “กดเงินจากตู้ ATM ไม่เป็น”
.
จากนั้น จะขอร้องให้เหยื่อช่วยกดเงินให้ ซึ่งจะส่งผลให้เหยื่อถูกกล้องจากตู้ ATM จับภาพว่าเป็นคนกดเงินออกไป
การกระทําดังกล่าว จะส่งผลให้เหยื่อ “ถูกออกหมายเรียก” ในฐานะคนกดเงินจากบัญชีม้า จึงขอให้ประชาชนระมัดระวัง คิดไตร่ตรองสักนิด ก่อนคิดช่วยเหลือ “บุคคลแปลกหน้า” บริเวณตู้ ATM
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
รัฐบาลไทย-ข่าวทำเนียบรัฐบาล-"วราวุธ" รมว.พม. เชิญชวนทุกคนร่วมยุติความรุนแรง ในเดือนพฤศจิกายน 2566 เนื่องในเดือนแห่งการรณรงค์ยุติความรุนแรงต่อเด็ก สตรี และบุคคลในครอบครัว
วันจันทร์ที่ 6 พฤศจิกายน 2566
"วราวุธ" รมว.พม. เชิญชวนทุกคนร่วมยุติความรุนแรง ในเดือนพฤศจิกายน 2566 เนื่องในเดือนแห่งการรณรงค์ยุติความรุนแรงต่อเด็ก สตรี และบุคคลในครอบครัว
"วราวุธ" รมว.พม. เชิญชวนทุกคนร่วมยุติความรุนแรง ในเดือนพฤศจิกายน 2566 เนื่องในเดือนแห่งการรณรงค์ยุติความรุนแรงต่อเด็ก สตรี และบุคคลในครอบครัว
วันที่ 4 พฤศจิกายน 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เนื่องในเดือนพฤศจิกายนของทุกปีเป็น "เดือนรณรงค์ยุติความรุนแรงต่อเด็ก สตรี และบุคคลในครอบครัว" เพราะว่าวันนี้สังคมไทยของเรามีความเปราะบางมากเหลือเกิน ความเข้มแข็งความอบอุ่นในครอบครัว เป็นเกราะป้องกันปัญหาต่างๆ ที่จะเกิดขึ้นในอนาคตกับเด็กและเยาวชนของเรา ความอบอุ่นของครอบครัวนั้น จะมาจากการเริ่มยุติความรุนแรงเสียก่อน แต่ไม่ใช่ยุติความรุนแรงแค่เดือนพฤศจิกายนนี้เท่านั้น แต่เราต้องยุติความรุนแรงในทุกวันทุกปีและตลอดไป เพื่อให้เด็กและเยาวชนของเรานั้นเติบโตมาในครอบครัวที่มีความอบอุ่น ปกป้องสิทธิของสตรีและดูแลสมาชิกทุกคนในครอบครัว เราต้องมาช่วยกันรณรงค์ในเดือนพฤศจิกายน ซึ่งเป็น "เดือนรณรงค์ยุติความรุนแรงต่อเด็ก สตรี และบุคคลในครอบครัว"
สําหรับสัญลักษณ์ริบบิ้นสีขาว “White Ribbon” เป็นสัญลักษณ์สากลที่ใช้ในการรณรงค์ยุติความรุนแรงต่อเด็ก สตรี และความรุนแรงในครอบครัว เพื่อแสดงจุดยืนของการไม่ยอมรับ ไม่นิ่งเฉย และไม่กระทําความรุนแรงต่อเด็ก สตรี และบุคคลในครอบครัวทุกรูปแบบ
ทั้งนี้ หากพบเห็นการกระทําความรุนแรงในสังคม สามารถแจ้งเหตุมาที่ ศูนย์ช่วยเหลือสังคม สายด่วน พม. 1300 บริการฟรีตลอด 24 ชั่วโมง หรือ แจ้งเหตุผ่าน Line OA "ESS Help Me" เพียงกดเพิ่มเพื่อน @esshelpme ซึ่งกระทรวง พม. โดย ทีม "พม. หนึ่งเดียว" และหน่วยงานที่เกี่ยวข้อง พร้อมให้การช่วยเหลืออย่างเต็มที่
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#กระทรวงพม #รับฟังทําจริง #พมหนึ่งเดียว
รัฐบาลไทย-ข่าวทำเนียบรัฐบาล-บอร์ด EEC เร่งตั้ง One Stop Service ใน 99 วัน ลดขั้นตอน 44 บริการ
วันจันทร์ที่ 6 พฤศจิกายน 2566
06/11/2566
บอร์ด EEC เร่งตั้ง One Stop Service ใน 99 วัน ลดขั้นตอน 44 บริการ
วันศุกร์ที่ 27 ตุลาคม 2566
ต่อจากนี้ไป ขอเชิญรับฟังไทยคู่ฟ้า
คณะกรรมการนโยบายเขตพัฒนาพิเศษภาคตะวันออก อนุมัติแผน 99 วัน หรือ Quick Wins 8 ด้าน
เพื่อผลักดันงานเร่งด่วน แผนงานสําคัญคือจัดให้มี EEC One Stop Service
ภายในปีนี้เพื่ออํานวยความสะดวกให้ภาคธุรกิจที่มีความพร้อมลงทุนแต่ติดขัดเรื่องระเบียบหลายขั้นตอน
โดยจะยกระดับการบริการอนุมัติอนุญาต 44 รายการ ครอบคลุม 8 กฎหมาย เช่น การขุดและถมดิน
การควบคุมอาคาร การจดทะเบียนเครื่องจักร จดทะเบียนพาณิชย์ โรงงาน การสาธารณสุข คนเข้าเมือง
การจัดสรรที่ดิน ตลอดจนการให้สิทธิประโยชน์แก่ผู้ประกอบกิจการใน EEC
ซึ่งผู้ประกอบการรับบริการผ่านระบบดิจิทัลได้แบบเบ็ดเสร็จครบวงจรในจุดเดียว คาดว่าภายในปี 2567
การลงทุนในพื้นที่ EEC จะมีมูลค่าไม่น้อยกว่า 250,000 ล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.เกษตรฯ เน้น 3 นโยบายหลัก ขับเคลื่อนการดำเนินงานของ กยท. หวังสร้างเสถียรภาพยางพารา ปราบปรามการนำเข้ายางพาราผิดกฎหมาย และดึงภาคเอกชนร่วมลงทุน
วันจันทร์ที่ 6 พฤศจิกายน 2566
รมว.เกษตรฯ เน้น 3 นโยบายหลัก ขับเคลื่อนการดําเนินงานของ กยท. หวังสร้างเสถียรภาพยางพารา ปราบปรามการนําเข้ายางพาราผิดกฎหมาย และดึงภาคเอกชนร่วมลงทุน
รมว.เกษตรฯ เน้น 3 นโยบายหลัก ขับเคลื่อนการดําเนินงานของ กยท. หวังสร้างเสถียรภาพยางพารา ปราบปรามการนําเข้ายางพาราผิดกฎหมาย และดึงภาคเอกชนร่วมลงทุน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มอบนโยบายขับเคลื่อนการบริหารยางพารา โดยมีนายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ผู้บริหารระดับสูงของการยางแห่งประเทศไทย (กยท.) นําโดย นายณกรณ์ ตรรกวิรพัท ผู้ว่าการ กยท.คณะกรรมการการยางแห่งประเทศไทย พนักงานในสังกัด ทั้งส่วนกลางและภูมิภาค เข้าร่วม ณ ห้องประชุมกันตัง กยท. สํานักงานใหญ่
รัฐมนตรีว่าการกระทรวงเกษตรและสหกรณ์ กล่าวว่า ต้องการมาพบปะและหาแนวทางการขับเคลื่อนงานร่วมกัน ซึ่งต้องการให้ทุกภาคส่วนร่วมบูรณาการการทํางานไปพร้อมกัน โดยมุ่งเน้น 3 ประเด็นหลัก ได้แก่ 1) การปรับสมดุลปริมาณยางพาราในประเทศ ได้มอบหมายให้ กยท. ร่วมกับกรมวิชาการเกษตร ตรวจสอบสต็อกยางพาราให้ตรงกัน รวมถึงให้ตรวจสอบจํานวนสวนยางที่ขึ้นทะเบียนและไม่ขึ้นทะเบียน เพื่อจัดทําเป็น Big data ใช้ในการบริหารจัดการยางให้เกิดเสถียรภาพ 2) การปราบปรามการนําเข้าสินค้าภาคการเกษตรมาสู่ราชอาณาจักรแบบผิดกฎหมาย จะต้องเอาจริงเอาจัง และมีบทลงโทษอย่างเด็ดขาดสําหรับผู้กระทําผิด และ 3) ดึงภาคเอกชนเข้าร่วมลงทุนกับ กยท. โดยมีแนวทางในการสร้างโรงงานแปรรูปผลิตภัณฑ์จากยางพารา เช่น ยางล้อรถยนต์ เป็นต้น เพื่อใช้ในส่วนราชการ และใช้ภายในประเทศ รวมทั้งส่งเสริมการส่งยางออกนอกราชอาณาจักรด้วย
"อย่างไรก็ตาม เชื่อมั่นว่าภายใต้การกํากับดูแลของผู้บริหาร กยท. จะสามารถเดินหน้าหามาตรการต่าง ๆ มาขับเคลื่อนให้ราคายางดียิ่งขึ้น ถึงแม้ว่าในช่วงที่ผ่านมาราคาจะขยับขึ้น แต่จะต้องดีกว่านี้ เพื่อให้เกษตรกรชาวสวนยางอยู่ดีกินดี และสามารถพัฒนาคุณภาพชีวิตของพี่น้องชาวสวนยางให้ดียิ่งขึ้นต่อไป" ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-ระวัง! เพจเฟซบุ๊กปลอม แอบอ้างรับทำและต่อใบอนุญาตขับรถปลอม
วันจันทร์ที่ 6 พฤศจิกายน 2566
ระวัง! เพจเฟซบุ๊กปลอม แอบอ้างรับทําและต่อใบอนุญาตขับรถปลอม
.....
กรมการขนส่งทางบก กระทรวงคมนาคม เตือนประชาชนอย่าหลงเชื่อ มิจฉาชีพรับทําและรับอบรมต่อใบอนุญาตขับรถปลอม โดยแอบอ้างนํารูปตราสัญลักษณ์ กรมการขนส่งทางบก มาใส่ในรูปโปรไฟล์ หรือนํารูปภาพของผู้ที่ได้รับใบอนุญาตขับรถมาสร้างความน่าเชื่อถือ
.
มิจฉาชีพจะหลอกว่าสามารถออกใบอนุญาตขับรถโดยไม่ต้องเดินทางไปที่สํานักงานขนส่งและอบรมต่ออายุใบอนุญาตขับรถแทนด้วยค่าใช้จ่ายที่แพงกว่าอัตราที่กฎหมายกําหนดมาก พร้อมย้ําว่า การออกใบอนุญาตขับรถทุกชนิดจะต้องมาดําเนินการด้วยตนเองที่สํานักงานขนส่งเท่านั้น
.
หากท่านใดพบเจอเพจเฟซบุ๊กลักษณะดังกล่าว สามารถแจ้งเบาะแสมายังสายด่วน กรมการขนส่งทางบก โทร. 1584 ได้ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทยส่งมอบการเป็นเจ้าภาพจัดการประชุม SGATAR ประจำปีแก่สาธารณรัฐเกาหลี
วันจันทร์ที่ 6 พฤศจิกายน 2566
06/11/2566
ไทยส่งมอบการเป็นเจ้าภาพจัดการประชุม SGATAR ประจําปีแก่สาธารณรัฐเกาหลี
ดร.กุลยา ตันติเตมิท อธิบดีกรมบัญชีกลาง รักษาราชการแทน อธิบดีกรมสรรพากรไทย ในฐานะเจ้าภาพจัดการประชุมได้ส่งมอบธง SGATAR แก่ Mr.Changki KIM Commissioner of National Tax Service สาธารณรัฐเกาหลี เพื่อส่งมอบการเป็นเจ้าภาพจัดการประชุมแก่สาธารณรัฐเกาหลี
เมื่อวันที่ 2 พฤศจิกายน 2566 ที่ผ่านมาระหว่างพิธีปิดการประชุม SGATAR ประจําปี ครั้งที่ 52 ดร.กุลยา ตันติเตมิท อธิบดีกรมบัญชีกลาง รักษาราชการแทน อธิบดีกรมสรรพากรไทย ในฐานะเจ้าภาพจัดการประชุมได้ส่งมอบธง SGATAR แก่ Mr.Changki KIM Commissioner of National Tax Service สาธารณรัฐเกาหลี เพื่อส่งมอบการเป็นเจ้าภาพจัดการประชุมแก่สาธารณรัฐเกาหลี โดยการประชุม SGATAR ประจําปี ครั้งที่ 53 จะจัดขึ้นในปี พ.ศ. 2567 (ค.ศ. 2024) ณ กรุงโซล สาธารณรัฐเกาหลี
พร้อมกันนี้ ดร.กุลยา ตันติเตมิท ประธาน SGATAR ได้กล่าวปิดการประชุม SGATAR ประจําปี ครั้งที่ 52 โดยระบุว่าการประชุมในช่วง 3 วันที่ผ่านมาผู้เข้าร่วมประชุมได้ร่วมกันสํารวจแนวคิดและกลยุทธ์ใหม่ ๆ เพื่อให้ระบบนิเวศทางภาษีเป็นธรรม มีประสิทธิภาพ และโปร่งใส จนได้คําแนะนําที่มีคุณค่า และได้เน้นย้ําว่าความร่วมมือระหว่างผู้เข้าร่วมประชุมจะทําให้เกิดความก้าวหน้าของการบริหารการจัดเก็บภาษีในภูมิภาคเอเชียแปซิฟิก นอกจากนั้น ดร.กุลยา ตันติเตมิท ได้กล่าวขอบคุณผู้เข้าร่วมประชุมทุกคนทั้งผู้แทนจาก 18 เขตเศรษฐกิจและผู้สังเกตการณ์จากองค์การระหว่างประเทศ 11 องค์การ วิทยากรจาก Asian Development Bank (ADB), International Bureau of Fiscal Documentation (IBFD) และ Global Forum on Transparency and Exchange of Information for Tax Purposes คณะทํางาน SGATAR (SGATAR Taskforce) ตลอดจนนายนิรันดร์ ประจวบเหมาะ เลขาธิการการประชุมและคณะทํางานจัดการประชุมจากกรมสรรพากร
หลังจากพิธีปิดการประชุม ดร.กุลยา ตันติเตมิท ได้มอบของที่ระลึกแก่ผู้เข้าร่วมประชุมเป็นรูปปั้นช้างจาก Elephant Parade ซึ่งเป็นวิสาหกิจเพื่อสังคมที่มุ่งสร้างความตระหนักในความจําเป็นของการอนุรักษ์ช้าง โดยกําไรสุทธิร้อยละ 20 ของ Elephant Parade จะบริจาคแก่สวัสดิการช้างและโครงการอนุรักษ์ช้าง
ทั้งนี้ ไทยจะทําหน้าที่ประธาน SGATAR และประธาน SGATAR Taskforce ไปจนกว่าจะมีการเลือกประธาน SGATAR ใหม่ในการประชุม SGATAR ประจําปี ครั้งที่ 53 โดยระหว่างนี้ SGATAR Taskforce จะรับผิดชอบการดําเนินการตามแผนการทํางานประจําปี พ.ศ. 2567 (ค.ศ. 2024) ของ SGATAR
รัฐบาลไทย-ข่าวทำเนียบรัฐบาล-รัฐบาลให้ความสำคัญกับพื้นที่ EEC และต้องให้ความมั่นใจอย่างสูงสุดกับนักลงทุนที่รัฐบาลกำลังจะเดินทางไปต่างประเทศ
วันจันทร์ที่ 6 พฤศจิกายน 2566
รัฐบาลให้ความสําคัญกับพื้นที่ EEC และต้องให้ความมั่นใจอย่างสูงสุดกับนักลงทุนที่รัฐบาลกําลังจะเดินทางไปต่างประเทศ
......
นายกฯ ย้ํา รัฐบาลให้ความสําคัญกับพื้นที่ EEC และต้องให้ความมั่นใจอย่างสูงสุดกับนักลงทุนที่รัฐบาลกําลังจะเดินทางไปต่างประเทศ และพูดได้เต็มปากว่า "พื้นที่เศรษฐกิจพิเศษนี้ทํางานได้จริง" และสามารถเชื้อเชิญนักลงทุนได้อย่างตรงไปตรงมา ถูกต้อง และรวดเร็ว
.
อ่านเพิ่มเติม คลิก https://www.thaigov.go.th/news/contents/details/74211
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ระวัง! เพจเฟซบุ๊กปลอม แอบอ้างรับทําและต่อใบอนุญาตขับรถปลอม
ปักหมุดหยุดเหตุปัญหาทางสังคม! ติดต่อ “ศูนย์เร่งรัดจัดการสวัสดิภาพประชาชน” โทร. 1300
ระวัง! กลโกงใหม่แก๊งบัญชีม้า “หลอกประชาชน” ให้ช่วยกดเงินจากตู้ ATM
ในห้วงการประชุมคณะกรรมการนโยบายและบริหารจัดการข้าวแห่งชาติ (นบข.) ครั้งที่ 1/66 นายกฯ กําชับให้ดูแลผลผลิตข้าวให้ได้สูงสุด พร้อมเห็นชอบแต่งตั้งคณะอนุกรรมการ 3 คณะ
ครม. เคาะเปิดฟรีวีซ่า “อินเดีย - ไต้หวัน” กระตุ้นเศรษฐกิจจากการท่องเที่ยว
รัฐบาลไทย-ข่าวทำเนียบรัฐบาล-ธ.ก.ส. เดินหน้าสินเชื่อคืนถิ่นแรงงานไทย ช่วยเกษตรกรที่ได้รับผลกระทบจากสถานการณ์ในประเทศอิสราเอล
วันจันทร์ที่ 6 พฤศจิกายน 2566
06/11/2566
ธ.ก.ส. เดินหน้าสินเชื่อคืนถิ่นแรงงานไทย ช่วยเกษตรกรที่ได้รับผลกระทบจากสถานการณ์ในประเทศอิสราเอล
ธ.ก.ส. จัดสินเชื่อคืนถิ่นแรงงานไทยตามมติ ครม. วงเงินรวม 1,000 ล้านบาท อัตราดอกเบี้ยร้อยละ 1 ต่อปี เพื่อช่วยเหลือเกษตรกรและบุคคลในครอบครัวที่ได้รับผลกระทบจากภาวะความไม่สงบในประเทศอิสราเอล พร้อมเติมความช่วยเหลือกรณีเสียชีวิตหรือสูญหาย
ธ.ก.ส. จัดสินเชื่อคืนถิ่นแรงงานไทยตามมติครม. วงเงินรวม 1,000 ล้านบาท อัตราดอกเบี้ยร้อยละ 1 ต่อปี เพื่อช่วยเหลือเกษตรกรและบุคคลในครอบครัวที่ได้รับผลกระทบจากภาวะความไม่สงบในประเทศอิสราเอล พร้อมเติมความช่วยเหลือกรณีเสียชีวิตหรือสูญหาย โดยยกหนี้ที่กู้เพื่อไปทํางานประเทศอิสราเอลให้ทั้งหมด ส่วนหนี้สินอื่น ๆ ธนาคารจะพิจารณาปรับปรุงโครงสร้างหนี้ในอัตราดอกเบี้ยผ่อนปรน ระยะเวลาชําระคืนไม่เกิน 3 ปี และสําหรับผู้ที่มีหนี้สินทุกสัญญารวมกันไม่เกิน 300,000 บาท สามารถแจ้งความประสงค์เข้าร่วมมาตรการพักชําระหนี้ลูกค้ารายย่อยได้ผ่านแอปพลิเคชัน BAAC Mobile ตั้งแต่บัดนี้จนถึง 31 ม.ค. 67
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์ความไม่สงบในประเทศอิสราเอล ทําให้คนไทยที่เดินทางไปประกอบอาชีพในประเทศอิสราเอลได้รับผลกระทบ ทั้งด้านการประกอบอาชีพและความปลอดภัยในชีวิต และจําเป็นต้องเดินทางกลับประเทศก่อนที่จะครบกําหนดสัญญาจ้าง ส่งผลต่อรายได้ การดําเนินชีวิตและการชําระหนี้สินที่เกิดขึ้นจากการกู้เงินไปทํางานที่ประเทศอิสราเอล โดยคณะรัฐมนตรีได้มีมติเห็นชอบให้ ธ.ก.ส. ดําเนินโครงการสินเชื่อคืนถิ่นแรงงานไทย เพื่อช่วยเหลือและบรรเทาความเดือดร้อนให้แก่เกษตรกรลูกค้าที่ได้รับผลกระทบดังกล่าวให้มีเงินไปชําระหนี้ที่กู้ยืมในการไปทํางานที่ประเทศอิสราเอลและมีเงินลงทุนในการประกอบอาชีพใหม่ วงเงินรวม 1,000 ล้านบาท โดยมีเงื่อนไขดังนี้ ผู้เข้าร่วมโครงการต้องเป็นเกษตรกรหรือบุคคลในครัวเรือนเกษตรกรที่ไปทํางานที่ประเทศอิสราเอล อายุ 20 ปีบริบูรณ์ขึ้นไป วงเงินกู้สูงสุดไม่เกิน 150,000 บาทต่อราย อัตราดอกเบี้ยร้อยละ 3 ต่อปี โดยผู้กู้จ่ายดอกเบี้ยเพียงร้อยละ 1 ต่อปี และรัฐบาลชดเชยดอกเบี้ยแทนเกษตรกร ร้อยละ 2 ต่อปี กําหนดชําระคืนภายใน 20 ปี (เมื่อชําระคืนเสร็จสิ้นผู้กู้ต้องมีอายุไม่เกิน 60 ปี) ปลอดชําระเงินต้นสูงสุด 12 งวดแรก สําหรับผู้ที่ได้รับผลกระทบสามารถยื่นขอสินเชื่อได้ที่ ธ.ก.ส. ทุกสาขา ตั้งแต่บัดนี้จนถึงวันที่ 30 มิถุนายน 2567 หรือจนกว่าวงเงินจะครบตามกําหนด ทั้งนี้ ณ วันที่ยื่นขอสินเชื่อต้องพํานักอาศัยอยู่ในประเทศไทย
นอกจากนี้ 1) ในกรณีลูกค้าเสียชีวิตหรือสูญหาย ธ.ก.ส. พร้อมช่วยเหลือด้วยการยกหนี้ที่กู้เพื่อไปทํางานที่ประเทศอิสราเอลให้ทั้งหมด และหนี้สินอื่น ๆ ที่มีสัญญาผูกพันจะได้รับการปรับปรุงโครงสร้างหนี้ โดยลดอัตราดอกเบี้ยให้เหลือร้อยละ 2.5 ต่อปี และ 2) กรณีที่เดินทางกลับมาโดยปลอดภัย หรือมีบุคคลในครอบครัวเสียชีวิต ธ.ก.ส. จะปรับปรุงโครงสร้างหนี้ที่กู้เพื่อไปทํางานที่ประเทศอิสราเอล โดยลดอัตราดอกเบี้ยให้เหลือร้อยละ 0.01 ต่อปี เป็นเวลา 3 ปี และสําหรับหนี้สินอื่น ๆ ที่มีสัญญาผูกพันจะได้รับการปรับโครงสร้างหนี้ตามเงื่อนไขที่ธนาคารกําหนด นอกจากนี้ สําหรับลูกค้ามีต้นเงินกู้ทุกสัญญารวมกัน ไม่เกิน 300,000 บาท ณ 30 กันยายน 2566 สามารถแจ้งความประสงค์และตรวจสอบสิทธิ์ในการเข้าร่วมมาตรการพักชําระหนี้รายย่อยผ่านแอปพลิเคชัน BAAC Mobile ได้ตั้งแต่บัดนี้จนถึง 31 มกราคม 2567
รัฐบาลไทย-ข่าวทำเนียบรัฐบาล-เห็นชอบยกเว้นแบบ ตม.6 ด่านสะเดา 6 เดือน กระตุ้นท่องเที่ยวชายแดน
วันจันทร์ที่ 6 พฤศจิกายน 2566
เห็นชอบยกเว้นแบบ ตม.6 ด่านสะเดา 6 เดือน กระตุ้นท่องเที่ยวชายแดน
วันพฤหัสบดีที่ 26 ตุลาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการท่องเที่ยวชายแดน
โดยเห็นชอบยกเว้นการยื่นแบบรายการของคนต่างด้าวซึ่งเดินทางเข้ามาในหรือออกไปนอกราชอาณาจักร หรือ
แบบ ตม.6 ณ ด่านตรวจคนเข้าเมืองสะเดา จ.สงขลา เป็นการชั่วคราว ตั้งแต่ 1 พ.ย.2566 – 30 เม.ย.2567
ซึ่งตรงกับช่วงฤดูกาลท่องเที่ยวของประเทศมาเลเซีย จากข้อมูลในปี 2566 พบว่า
นักท่องเที่ยวมาเลเซียเดินทางเข้าไทยผ่านด่านตรวจคนเข้าเมืองสะเดา เฉลี่ย 1
แสนคนต่อเดือนส่วนใหญ่เป็นกลุ่มนักท่องเที่ยวที่มีศักยภาพ
ต้องใช้เวลาในการผ่านพิธีการตรวจคนเข้าเมืองมากกว่า 2 ชม.
โดยเฉพาะช่วงเทศกาลและวันหยุดต่อเนื่องหลายวัน การยกเว้นการยื่นแบบ ตม.6 ครั้งนี้
จึงเป็นการอํานวยความสะดวกและดึงดูดให้นักท่องเที่ยวต่างชาติเดินทางเข้าสู่ประเทศไทยได้มากยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลให้ความสำคัญและพร้อมสนับสนุนการใช้รถยนต์ EV
วันจันทร์ที่ 6 พฤศจิกายน 2566
รัฐบาลให้ความสําคัญและพร้อมสนับสนุนการใช้รถยนต์ EV
.....
นายกฯ เผยว่าเป็นนโยบายที่สอดคล้องกับทิศทางโลก ที่มุ่งให้เกิดการพัฒนาอย่างยั่งยืน และจะสานต่อนโยบาย Carbon Neutrality เพื่อให้ประเทศไทยเป็นผู้นําของอาเซียนในด้านการลดการปล่อยก๊าซคาร์บอนไดออกไซด์สู่ชั้นบรรยากาศ
.
ล่าสุด ได้เห็นชอบมาตรการสนับสนุนการใช้ยานยนต์ไฟฟ้า ระยะที่ 2 (EV3.5) โดยจะให้เงินอุดหนุนแก่รถยนต์ไฟฟ้า เพื่อสนับสนุนการเติบโตของอุตสาหกรรมยานยนต์ไฟฟ้าของไทยอย่างต่อเนื่อง เชื่อว่าจะเป็นที่น่าพอใจของนักลงทุนต่างประเทศทุกคน
.
นอกจากนี้ นายกฯ มีข้อเสนอฝากถึงผู้ประกอบการ/นักลงทุน 3 ข้อ
.
1.ขอให้เร่งการผลิตรถไฟฟ้าโดยเร็วเพื่อให้ไทยไปสู่ Carbon Neutrality ให้ได้
2.พัฒนาห่วงโซ่ของการผลิต supply chain ทั้งหมด
3.เรื่องแบตเตอรี่ เป็นเรื่องที่สําคัญที่สุด ดังนั้นเรื่องการ reuse และรีไซเคิลแบตเตอรี่ และการทําลาย ต้องไม่ส่งผลกระทบต่อสิ่งแวดล้อม
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี ร่วมประชุมสมัชชาใหญ่ สมัยที่ 16 (General Assembly : GA) ขององค์การโทรคมนาคมแห่งเอเชียและแปซิฟิก (APT)
วันจันทร์ที่ 6 พฤศจิกายน 2566
ดีอี ร่วมประชุมสมัชชาใหญ่ สมัยที่ 16 (General Assembly : GA) ขององค์การโทรคมนาคมแห่งเอเชียและแปซิฟิก (APT)
ดีอี ร่วมประชุมสมัชชาใหญ่ สมัยที่ 16 (General Assembly : GA) ขององค์การโทรคมนาคมแห่งเอเชียและแปซิฟิก (APT)
วันนี้ (6 พฤศจิกายน 2566) นางสาวกัลยา ชินาธิวร ที่ปรึกษาด้านต่างประเทศกระทรวงดิจิทัลเพื่อเศรษฐกิจและสังคม เข้าร่วมการประชุมสมัชชาใหญ่ สมัยที่ 16 (General Assembly : GA) ขององค์การโทรคมนาคมแห่งเอเชียและแปซิฟิก (APT) ในฐานะตัวแทนประเทศไทยทําหน้าที่รองประธาน GA เป็นสมัยที่ 2 วาระปี 3 ปี ระหว่างปี ค.ศ. 2024 - 2026 ซึ่งจัดขึ้นทุก ๆ 3 ปี เพื่อร่วมพิจารณา และรับรองแผนยุทธศาสตร์สําหรับรอบ 3 ปี (ค.ศ. 2024 – 2026) ในการกําหนดทิศทางการดําเนินโครงการและกิจกรรมด้านโทรคมนาคม และเทคโนโลยีสารสนเทศของภูมิภาคเอเชีย และแปซิฟิก รวมทั้งจะมีการเลือกตั้งเลขาธิการ (Secretary General) และรองเลขาธิการ (Deputy Secretary General) ของ APT เพื่อปฏิบัติหน้าที่ใน 3 ปีข้างหน้า โดยมีผู้แทนจากสมาชิก APT เข้าร่วมจํานวน 29 ประเทศ และในโอกาสนี้ Mr. Manasori Kondo เลขาธิการ APT ได้มอบโล่และประกาศนียบัตรให้แก่นางสาวกัลยา ชินาธิวร เพื่อขอบคุณในการทําหน้าที่รองประธานการประชุม GA ในช่วง 3 ปีที่ผ่านมา ณ โรงแรมสวิสโซเทล กรุงเทพ รัชดา
___________________________